Ehas jekh Rom . Le Romes sas trin čhaja.

O čhaja phirenas paňeske kije chaňing . Andre chaňing sas žužo paňi

Jekhvar džal e bari čhaj paňeske . Paš e chaňing bešel bari žamba . Džungali , o kirlo late sar želeno žeba .

E žamba vičinel : „Na dava tut žužo paňi , te man na leha romeske.“

E čhaj avel khere andre dar : Paš e chaňing bešel džungaľi , žebaľi žamba . Na dela man paňi , te la nalava romeske .

Džal e maškarutňi čhaj kije chaňing .

E žembaľi žamba phenel: „ Na dava tut o paňi , ta man na leha romeske!“

E čhaj denašel khere andre bari dar . E daj rovel andre žaľa : „ So keraha bijo paň? Bijo paňi našťi tavav , našťi rajbinav, . Bijo paňi nane žužipen nane dživipen .“

„Užar mamo ,“ phenel e jekhterneder čhaj ,“ Džav me paňeske.“

Avel kije chaňing . Phenel : Žambico , de man paňori , čumidav tro jiloro .“

„Dava tut žužo paňi , te mna leha le romeske.“

„Lava tu tle romeske,“ phenel e jekhterneder čhaj.

„Čumide man !“

Phenel e Žamba . E Žamba hiňi džungaľi , o kirlo late sar želeno žeba .

E čhaj korarel andre o jakha . Čumidel la žamba . Phundravel o jakha .

 E žamba kaj ? E žamba nane . Paš e čhaj ačhej šukar princos. Žara demel andal leste. O princos phenel : „E džungaľi indžibaba man kerďa žambake . Tu man mentinďal avri .“

E čhaj anďa khere žužo paňi .

Kerde baro bijav . E čhaj dživel le princoha andre leskeri diz .

E daj o dad o pheňa gejle te bešel

Ke lende . Te na mule dži ada ďives dživen .



/iľom“ Amri abeceda –dr.Milena Hubschamova, CSc,-1998/

http://www.dennikrelax.sk/Relax/Cestovanie/V-Bojnickom-zamku-budu-rozpravky-a-pribudnu-prekvapenia-http://www.cas.sk/clanok/145887/video-nova-disneyovka-mlada-slobodna-jednoducho-zabka.html//http://www.videacesky.cz/parodie-parody-youtube/mario-a-princezna