E Famiľija

E famiľija has pro roma savoro , nekbuter barvalipen . O verdangere roma kana phirenas pal luma kamenas jekh aver andri peskeri famiľija . E famiľija diňas chaben , sikhaviben ,

/ o čhavoro pes sikľa andri famiľija phurikaňi buťi so kerelas leskero dad, e džuvľi pes sikľarelas te bajašel pal o cikne čhave u pre peskero murš. /

e famiľija kajso isto zaarakľa arakhiben .

Kana vakeras pal e romaňi famiľija hin amen pro goďi romňi, rom, phrala the pheňa.

Prindžarde, kajso isto aver pašes famiľija – bači/kako, bibi , strično phrala, strične pheňa , phraleskero čhavo, phraleskeri čhaj, sastro, sasuj, šougoris, šougorkiňa no len likeras goďaverskere pal dureder pašune so lenca pes avka but nadikhen .

[[](http://www.romove.cz/pictures/deti/park1.jpg)](http://www.romove.cz/pictures/deti/park1.jpg)

O roma dživenas peskri famiľijaha jekhetanes andro jekh taboris , pašal oda ratoskero pašuniben len jekhetaďa the famiľijakeri tradicije u lengero jekhetaviben .

Nekh buter tresto has, kana varekas čivenas andal la famiľija , vaš oda hoj našavkerďa savore socialna u manušikaňi istoti.

Famiľija chudľa zoriben kana len pes angluno uľiľa o čhavo sar vakerel o romano lav : O čhave hin zor.

Avrilikeriben pro čhaven has pre daj , no pro avrikelďipen lake ažuťinenas u aver manuša andri fajta.

**Ajsi romňi kampel, savi maro anel.  
Lačhi romňi kerel jekha konuratar duj.**

Andri romaňi famiľija has ulavipen maškar Romes the Romňatar .Romňi has avrikelďi avka kaj te pes džanel te ľikerel pal fajta . Kampeľišagos la romňa has zaarakel dživipen andri fajta khere, avrikelďipen pal čhave u te šunel peskre romes .

E romňi site arakľa o chaben , o chaben site arakelas avka hoj phirelas ke gadže odoj lake dine valesavi buťi / buťi pro ritos/ kidelas e maľini, , šverboritki vaj phirelas pro čoripen . Phirenas laha lakere čhave kana has tikne .

Romano murš has pro dikhiben avri the andri fajta šerutno, phirduno u arakibno pal nav e famiľija , rozginďahas pal famiľija. Andre but famiľija has zarodľipen le Romes šajipen , u vaš oda murš predžiďa peskero čiro kšeftami , likerelas maškar roma mištiben andri fajta amalenca

Bari paťiv reste phure manuša has igen paťivare vaš oda hoj predžide but dživipen u but prindžarde.